**Ministru kabineta noteikumu projekta ,,Smēķēšanas ierobežošanas valsts komisijas nolikums”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Atbilstoši likuma „Par tabakas izstrādājumu realizācijas, reklāmas un lietošanas ierobežošanu” 13.pantam, Ministru kabinets izveido Smēķēšanas ierobežošanas valsts komisiju (turpmāk-komisija) un **apstiprina tās nolikumu**, iekļaujot komisijā vismaz vienu pārstāvi no veselības aprūpes profesionālās organizācijas, darba devēju organizācijas, darbinieku organizācijas, Veselības ministrijas, Finanšu ministrijas, Ekonomikas ministrijas, Izglītības un zinātnes ministrijas, Iekšlietu ministrijas, Vides aizsardzības un reģionālās attīstības ministrijas, Latvijas Pretsmēķēšanas koalīcijas, Latvijas Pašvaldību savienības.Līdz šim komisijas tiesības un pienākumi bija noteikti 1997.gada 1.jūlija Ministru kabineta noteikumos Nr.232 „Smēķēšanas ierobežošanas valsts komisijas nolikums”. Tomēr noteikumi ir novecojuši, un neiekļauj daudzus šobrīd aktuālus jautājumus, tāpēc ir nepieciešams veikt grozījumus. Taču, ņemot vērā, ka veicamie grozījumi pārsniedz 50% no teksta apjoma, saskaņā ar juridiski tehniskajām prasībām ir nepieciešams izdot jaunus noteikumus.  |
| 2. | Pašreizējā situācija un problēmas | Atbilstoši pašlaik spēkā esošajiem Ministru kabineta 1997.gada 1.jūlija noteikumiem Nr.232 ,,Smēķēšanas ierobežošanas valsts komisijas nolikums”, Smēķēšanas ierobežošanas valsts komisija koordinē darbības, kas saistītas ar smēķēšanas ierobežošanu un novēršanu, ar ārstēšanu no nikotīna atkarības, kā arī tabakas un tabakas izstrādājumu ievešanas, ražošanas, realizācijas kontroli un kvalitātes rādītāju noteikšanu.Šajā laika periodā ir mainījusies normatīvo aktu bāze, kas regulē tabakas un tabakas izstrādājumu apriti, turklāt tirgū ir ienākuši tādi jauni produkti kā, piemēram, augu smēķēšanas cigaretes, kā arī citi, no tabakas iegūtām sastāvdaļām veidoti produkti. Šobrīd spēkā esošajā komisijas nolikumā nav iekļauts pienākums sniegt viedokli un priekšlikumus par šādiem produktiem, tāpēc, nepieciešams papildināt komisijas kompetenci, attiecinot to arī uz citiemnikotīnu saturošiem vai no tabakas iegūtiem produktu veidiem, kas paredzēti smēķēšanai, šņaukšanai, košļāšanai vai inhalēšanai un kuri to lietotājiem var izraisīt psihiskus traucējumus vai arī atkarību**.** Tāpat nolikumā nepieciešams mainīt terminoloģiju, aizstājot vārdu „nikotīnisms” ar terminu „nikotīna atkarība”.Ir nepieciešams mainīt komisijas sēžu biežumu, jo Veselības ministrija kā komisijas sekretariāts, izvērtējot esošo situāciju secināja, ka pēdējo trīs gadu laikā kopumā notikušas piecas komisijas sēdes. Tajā pat laikā spēkā esošajā nolikumā paredzēts, ka komisija uz sēdēm tiek sasaukta ne retāk kā reizi ceturksnī. Ņemot vērā iepriekšminēto, kā arī mazinot administratīvo slogu gan komisijas sekretariātam, gan komisijā iesaistītajām institūcijām, Veselības ministrija vēlas noteikt, ka komisijas sēdes notiks ne retāk kā divas reizes gadā. Aktuālu jautājumu risināšanai komisijas priekšsēdētājs ir tiesīgs sasaukt sēdes arī biežāk kā pašlaik noteikts nolikumā, līdz ar to, nolikuma projektā piedāvātais komisijas sēžu skaits ir minimālais sēžu sasaukšanas skaits gadā.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir:1.izdot jaunus Ministru kabineta noteikumus, kas, atbilstoši šī brīža aktualitātēm tabakas izstrādājumu ražošanā, ievešanā, realizācijā un to regulējošo tiesību aktu jomā, dotu Smēķēšanas ierobežošanas valsts komisijai papildu kompetenci un pienākumus, attiecinot to augu smēķēšanas produktiem, kā arī nikotīnu saturošiem produktiem vai citiem, no tabakas iegūtiem produktu veidiem, kas paredzēti smēķēšanai, šņaukšanai, košļāšanai vai inhalēšanai, un, kuri to lietotājiem var izraisīt psihiskus traucējumus un atkarību**.**2. Aizstāt terminus.3.Mazināt administratīvo slogu, nosakot minimālo komisijas sēžu daudzumu gadā un dodot tiesības komisijas priekšsēdētājam sasaukt ārkārtas sēdes pēc nepieciešamības.Tādejādi tiktu atrisinātas 2.punktā iezīmētās problēmas.  |
| 5. | Projekta izstrādē iesaistītās institūcijas | Veselības ministrija.  |
| 6. | Iemesli, kādēļ netika nodrošināta sabiedrības līdzdalība | Ministru kabineta projektā tiek veikti redakcionāli un tehniski labojumi, papildinot komisijas uzdevumus saistībā ar citiemnikotīnu saturošiem vai no tabakas iegūtiem produktu veidiem, kas paredzēti smēķēšanai, šņaukšanai, košļāšanai vai inhalēšanai, kā arī iekļaujot augu smēķēšanas produktus komisijas kompetencē.  |
| 7. | Cita informācija | Nav. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Līdz ar jauno Ministru kabineta noteikumu spēkā stāšanos, spēku zaudē pašreiz spēkā esošie Ministru kabineta 1997.gada 1.jūlija noteikumi Nr.232 „Smēķēšanas ierobežošanas valsts komisijas nolikums”.  |
| 2. | Cita informācija | Nav. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Finanšu ministrija, Ekonomikas ministrija, Labklājības ministrija, Izglītības un zinātnes ministrija, Iekšlietu ministrija, Vides aizsardzības un reģionālās attīstības ministrija, Tabakas un alkohola kontroles Latvijas nacionālā koalīcija, Latvijas Pašvaldību savienība, Latvijas Ārstu biedrība, Valsts ieņēmumu dienests, Latvijas Darba devēju konfederācija, Latvijas Narkologu asociācija, Valsts Policija, Slimību profilakses un kontroles centrs. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

*Anotācijas II, III, V,VI sadaļas- projekts šīs jomas neskar.*

Veselības ministre I.Circene

10.07.2013. 12.09

750

A.Krūmiņa

67876077, alise.krumina@vm.gov.lv